ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ નવી દિલ્હીમાં ઐતિહાસિક લાલ કિલ્લાની પ્રાચીરથી 77માં સ્વતંત્રતા દિવસના અવસર પર દેશને સંબોધિત કરતા કહ્યું કે સરકારે સરહદી ગામો માટે વાઈબ્રન્ટ વિલેજ કાર્યક્રમ શરૂ કર્યો છે
પહેલા સરહદી ગામોને દેશના છેલ્લા ગામો માનવામાં આવતા હતા, પરંતુ તે ધારણા બદલાઈ ગઈ છે, અને હવે આ ગામોને છેવાડાના ગામો નહીં પરંતુ સરહદ પરના અગ્રિમ ગામો માનવામાં આવે છે
સ્વતંત્રતા દિવસની ઉજવણીના સાક્ષી બનવા માટે સરહદી ગામોના 600 જેટલા પ્રધાનોને વિશેષ અતિથિઓ તરીકે આમંત્રિત કરવામાં આવ્યા, આ ખાસ મહેમાનો નવા નિશ્ચય અને શક્તિ સાથે પ્રથમ વખત આટલે સુધી આવ્યા છે
પ્રધાનમંત્રી શ્રી નરેન્દ્ર મોદીએ નવી દિલ્હીમાં ઐતિહાસિક લાલ કિલ્લાની પ્રાચીર પરથી 77મા સ્વતંત્રતા દિવસ નિમિત્તે રાષ્ટ્રને સંબોધન કરતાં કહ્યું હતું કે, સરકારે સરહદી ગામડાઓ માટે વાઇબ્રન્ટ વિલેજ કાર્યક્રમ શરૂ કર્યો છે. તેમણે કહ્યું હતું કે, અગાઉ આ ગામડાઓને દેશનાં છેવાડાનાં ગામડાંઓ ગણવામાં આવતાં હતાં, પણ એ ધારણામાં પરિવર્તન આવ્યું છે. તેમણે કહ્યું કે આ ગામો છેલ્લા ગામો નથી પરંતુ સરહદ પરના અગ્રિમ ગામો છે. તેમણે કહ્યું કે જ્યારે સૂર્ય પૂર્વમાં ઉગે છે, ત્યારે સૂર્યનું પ્રથમ કિરણ સરહદી ગામને સ્પર્શે છે અને જ્યારે સૂર્ય આથમે છે, ત્યારે આ બાજુના ગામને તેના છેલ્લા કિરણનો લાભ મળે છે.
પ્રધાનમંત્રીએ ખુશી વ્યક્ત કરી હતી કે, આશરે 600 પ્રધાનો સ્વાતંત્ર્ય દિનની ઉજવણીના સાક્ષી બનવા માટે સરહદી ગામોને વિશેષ અતિથિ તરીકે આમંત્રિત કરવામાં આવ્યા છે. તેમણે કહ્યું હતું કે, આ વિશેષ અતિથિઓ નવા દ્રઢ નિશ્ચય અને તાકાત સાથે પ્રથમ વખત આટલે સુધી આવ્યા છે.
CB/GP/JD
(
રસાયણ અને ખાતર મંત્રાલય
2021-22 માટે ફોસ્ફેટિક અને પોટાસિક  ખાતર માટે પોષક પદાર્થ આધારિત સબસિડી  દરોને કેન્દ્રીય મંત્રીમંડળની મંજૂરી
વર્ષ 2021-22  માટે પી એન્ડ કે ખાતર માટે પોષક પદાર્થ આધારિત સબસિડીના દરો નક્કી કરવા માટેની ખાતર વિભાગની દરખાસ્તને પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી આર્થિક બાબતો અંગેની કૅબિનેટ સમિતિની મીટિંગમાં મંજૂરી આપવામાં આવી છે. જાહેરનામાની તારીખથી અમલી બનતા એનબીએસ  માટેના મંજૂર દરો આ મુજબ રહેશે:
|
|
કિલોગ્રામ દીઠ સબસિડીના દરો 
|
|
એન 
|
|
પી 
|
|
કે
|
|
એસ
|
|
18.789
|
|
45.323
|
|
10.116
|
|
2.374
ખાતર ઉત્પાદકો/આયાતકારો મારફત ભારત સરકાર યુરિયા અને પી એન્ડ કે ખાતરના 22 ગ્રેડ્સ  સહિતના ખાતરો ખેડૂતોને સબસિડાઇઝ્ડ દરે ઉપલબ્ધ કરાવે છે. 1.04.2010થી અમલી છે એ રીતે પી એન્ડ કે ખાતરો પરની સબસિડી એનબીએસ યોજના હેઠળ ઠરાવાય છે. સરકાર એના ખેડૂત તરફી અભિગમને સુસંગત, ખેડૂતોને પરવડે એવા દરે પી એન્ડ કે ખાતરની ઉપલબ્ધતા સુનિશ્ચિત કરવા માટે કટિબદ્ધ છે. એનબીએસના દરો મુજબ ખાતર કંપનીઓને સબસિડી આપવામાં આવે છે જેથી તેઓ ખેડૂતોને પરવડે એવા ભાવે ખાતર ઉપલબ્ધ કરાવી શકે.
છેલ્લાં કેટલાક મહિનાઓથી, ડીએપી અને અન્ય પી એન્ડ કે ખાતરોની કાચી સામગ્રીના આંતરરાષ્ટ્રીય ભાવો તીવ્ર રીતે વધ્યા છે. આંતરરાષ્ટ્રીય બજારમાં તૈયાર ડીએપી ઇત્યાદિના ભાવો પણ વધ્યા છે. આ તીવ્ર વધારા છતાં, ભારતમાં કંપનીઓ દ્વારા શરૂઆતમાં ડીએપીના ભાવો વધારવામાં આવ્યા ન હતા, તેમ છતાં, આ નાણાકીય વર્ષની શરૂઆતમાં કેટલીક કંપનીઓએ ડીએપીના ભાવો વધાર્યા હતા.
સરકાર ખેડૂતોની ચિંતાઓ પ્રતિ સંપૂર્ણ સંવેદનશીલ છે અને પરિસ્થિતિને હાથ ધરવા માટે પહેલેથી પગલાં લઈ રહી છે, જેથી, ખેડૂત સમુદાયને પી એન્ડ કે  ખાતરોના આ ભાવવધારાની અસરોમાંથી બચાવી શકાય. એ મુજબ, પહેલાં પગલાં તરીકે, સરકારે તમામ ખાતર કંપનીઓને નિર્દેશ આપી જ દીધો હતો કે ખેડૂતો માટે બજારમાં આ ખાતરોની પૂરતી ઉપલબ્ધતા સુનિશ્ચિત કરવામાં આવે. દેશમાં ખાતરની ઉપલબ્ધતા પર સરકાર દ્વારા દેખરેખ રાખવામાં આવી રહી છે.
ડીએપીના ભાવના મોરચે, સરકારે તમામ ખાતર કંપનીઓને ડીએપી ઇત્યાદિના એમના જૂના સ્ટૉકસને જૂના ભાવે જ વેચવા કહી દીધું હતું. આ ઉપરાંત, સરકાર દ્વારા એની સંમતિ અપાઇ હતી કે, કોવિડ મહામારીની બીજી લહેરમાં અચાનક ઉછાળાના કારણે દેશ અને એના નાગરિકો  અભૂતપૂર્વ સમયમાંથી પસાર થઈ રહ્યા છે. કોવિડ-19 મહામારી દરમ્યાન લોકોએ વેઠવી પડતી હાડમારીને ધ્યાનમાં રાખીને ભારત સરકારે વિવિધ ખાસ પૅકેજીસ પહેલેથી જાહેર કરી દીધાં છે. એવી જ રીતે, ભારતમાં ડીએપીના ભાવની કટોકટીને અસાધારણ સ્થિતિ તરીકે અને ખેડૂતો માટે આપદા તરીકે વિચારીને ભારત સરકારે ખેડૂતો માટે ખાસ પેકેજ તરીકે એનબીએસ સ્કીમ હેઠળ સબસિડીના દરો એવી રીતે વધાર્યા છે જેથી ડીએપીની એમઆરપી   ગત વર્ષના સ્તરે હાલની ખરીફ સિઝન સુધી રાખી શકાય. ખેડૂતોની હાડમારી ઘટાડવા માટે કોવિડ-19 પૅકેજ તરીકે એક વખતના પગલાં સ્વરૂપે આમ કરવામાં આવ્યું છે. જૂજ મહિનાઓમાં આંતરરાષ્ટ્રીય ભાવો નીચા આવશે એવી ધારણાથી ભારત સરકાર એ મુજબ સ્થિતિની સમીક્ષા કરશે અને એ વખતે સબસિડીના દરો બાબતે નિર્ણય લેશે. આવી વ્યવસ્થા માટે વધારાના સબસિડી બોજનો અંદાજ આશરે રૂ. 14,775 કરોડની આસપાસ રહેશે.
SD/GP/JD
(Visitor Counter : 182
પ્રધાનમંત્રીનું કાર્યાલય
પ્રધાનમંત્રી શ્રીએ એશા સિંહને 25 મીટર પિસ્તોલ વુમન શૂટિંગ ઈવેન્ટમાં સિલ્વર મેડલ જીતવા બદલ બિરદાવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં 25 મીટર પિસ્તોલ મહિલા શૂટિંગ ઈવેન્ટમાં સિલ્વર મેડલ જીતવા બદલ એશા સિંહની પ્રશંસા કરી છે.
એક X પોસ્ટમાં, પ્રધાનમંત્રીએ કહ્યું;
@singhesha10 દ્વારા “એક અદભૂત સિલ્વર!
25 મીટર પિસ્તોલ મહિલા શૂટિંગ ઇવેન્ટમાં સિલ્વર મેડલ જીતવા બદલ એશા સિંહ પર ગર્વ છે. તેણીની અદ્ભુત પ્રતિભા, સખત મહેનત અને સમર્પણએ આપણને ગૌરવ અપાવ્યું છે.
તેના ભાવિ પ્રયાસો માટે શુભેચ્છાઓ.”
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ રાજકોટની એક હોસ્પિટલમાં થયેલ આગ દુર્ઘટનામાં મૃતકો માટે દુઃખની લાગણી વ્યક્ત કરી
પ્રધાનમંત્રી શ્રી નરેન્દ્ર મોદીએ રાજકોટની એક હોસ્પિટલમાં થયેલ આગ દુર્ઘટનામાં મૃતકો માટે દુઃખની લાગણી વ્યક્ત કરી છે.
એક ટવીટમાં પ્રધાનમંત્રીએ કહ્યું હતું કે, "રાજકોટની એક હોસ્પિટલમાં થયેલ આગ દુર્ઘટનામાં મૃતકો અંગે અત્યંત દુઃખી થયો છું. દુર્ભાગ્યપૂર્ણ દુર્ઘટનામાં પોતાના પ્રિયજનોને ગુમાવનારા લોકો સાથે મારી સંવેદના છે. ઈજાગ્રસ્તો જલ્દીથી સ્વસ્થ થાય તે માટે પ્રાર્થના. પ્રશાસન અસરગ્રસ્તોને તમામ શક્ય સહાયની ખાતરી આપી રહ્યું છે. "
SD/GP/BT
(
સંરક્ષણ મંત્રાલય
INS વાલસુરા ખાતે વિશ્વ પર્યાવરણ દિવસની ઉજવણી કરવામાં આવી
ભારતીય નૌસેનાના અગ્રણી ઇલેક્ટ્રિકલ તાલીમ સ્થાપત્ય INS વાલસુરા ખાતે 05 જૂન 2020ના રોજ વિશ્વ પર્યાવરણ દિવસની ઉજવણી કરવામાં આવી હતી. સંયુક્ત રાષ્ટ્રસંઘ દ્વારા જાહેર કરવામાં આવેલી ‘જૈવ વિવિધતા’ની થીમ પર આ ઉજવણી કરવામાં આવી હતી. વાલસુરા પરિવારના દરેક સભ્યો સહભાગી થઇ શકે તે પ્રકારે આ યુનિટ દ્વારા સંખ્યાબંધ પ્રવૃત્તિઓનું આયોજન કરવામાં આવ્યું હતું જેથી પ્રકૃતિના સુરક્ષા અને જૈવ વિવિધતામાં વૃદ્ધિ અંગે તમામ લોકોમાં જાગૃતિ ફેલાવી શકાય. અહીં મોટાપાયે વૃક્ષારોપણ કામગીરી કરવામાં આવી હતી જેમાં સમગ્ર સ્થાપત્ય સંકુલમાં 63 સ્થાનિક પ્રજાતિના 610 વૃક્ષો રોપવામાં આવ્યા હતા. મિયાવાકી વૃક્ષારોપણની પરિકલ્પનાના આધારિત શહેરી વન પણ આ યુનિટ દ્વારા વિકસાવવામાં આવી રહ્યું છે. યુનિટની નર્સરીમાં 300 નાના છોડ રોપવામાં આવ્યા હતા અને રહેણાક વિસ્તારોમાં હરિયાળી વધારવા માટે સ્થાનિક લોકોમાં પણ છોડનું વિતરણ કરવામાં આવ્યું હતું. આખા બેઝ પર યોજાયેલા સામૂહિક શ્રમદાન કાર્યક્રમ વખતે તમામ રહેવાસીઓ દ્વારા તેમના પરિસરમાંથી પ્લાસ્ટિક અને જૈવ વિઘટન ના થઇ શકે તેવી અન્ય ચીજો એકઠી કરવા માટે નક્કર પ્રયાસો કરવામાં આવ્યા હતા. આ બેઝ પર તમામ લોકોને કાર્યસ્થળે જવા માટે સાઇકલનો ઉપયોગ કરવા માટે પણ પ્રોત્સાહિત કરવામાં આવે છે. યુનિટ દ્વારા ચિત્રકામ અને સુવાક્ય લેખન સ્પર્ધાનું પણ આયોજન કરવામાં આવ્યું હતું જેમાં સહભાગીઓએ પર્યાવરણના પ્રશ્નો અંગે લોકોમાં જાગૃતિ ફેલાવવા માટે તેમનું કલાત્મક કૌશલ્ય બતાવ્યું હતું. અહીંના નાની વયના બાળકો- કિશોરોને માહિતગાર કરવાના આશયથી, કેન્દ્રીય વિદ્યાલય અને યુનિટની નવલ કિંડરગાર્ડન સ્કૂલ દ્વારા વેબીનાર યોજવામાં આવ્યા હતા.
(Visitor Counter : 131
પ્રધાનમંત્રીનું કાર્યાલય
ગ્રામીણ ભારતમાં આજીવિકાની તકોને વેગવાન બનાવવા માટે પ્રધાનમંત્રી 20 જૂને ગરીબ કલ્યાણ રોજગાર અભિયાનનો પ્રારંભ કરશે
125 દિવસના આ અભિયાનમાં 6 રાજ્યોના 116 જિલ્લામાં વિસ્થાપિત શ્રમિકોને મદદરૂપ થવા માટે મિશન મોડમાં કામ કરવા પર ધ્યાન અપાશે
આ અભિયાન રોજગારીની તકોને વેગ આપવાની સાથે સાથે ટકાઉક્ષમ ઇન્ફ્રાસ્ટ્રક્ચરનું નિર્માણ કરશે
ગરીબ કલ્યાણ રોજગાર અભિયાન અંતર્ગત રૂપિયા 50,000 કરોડના મૂલ્યના જાહેર કાર્યો હાથ ધરવામાં આવશે
પોતાના વતન રાજ્યોમાં પરત ફરેલા વિસ્થાપિત શ્રમિકો અને ગ્રામીણ લોકોને આજીવિકાની તકો પૂરી પાડવા માટે અને તેમને સશક્ત કરવાના ઉદ્દેશ્ય સાથે ‘ગરીબ કલ્યાણ રોજગાર અભિયાન’ નામથી મોટાપાયે ગ્રામીણ જાહેર કાર્યોની યોજના શરૂ કરવાનો ભારત સરકારે નિર્ણય લીધો છે. પ્રધાનમંત્રી શ્રી નરેન્દ્ર મોદી 20 જૂન 2020ના રોજ સવારે 11 કલાકે વીડિયો કોન્ફરન્સના માધ્યમથી આ અભિયાનનો શુભારંભ કરાવશે જેમાં બિહારના મુખ્યમંત્રી અને નાયબ મુખ્યમંત્રી પણ ઉપસ્થિત રહેશે. આ અભિયાનની શરૂઆત બિહારના ખગરિયા જિલ્લાના બેલદૌર બ્લોકના તેલીહર ગામથી કરવામાં આવશે. વધુમાં, પાંચ રાજ્યોના મુખ્યમંત્રીઓ અને સંબંધિત મંત્રાલયોના કેન્દ્રીય મંત્રીઓ પણ આ વર્ચ્યુઅલ શુભારંભ કાર્યક્રમમાં ઉપસ્થિત રહેશે. દેશના છ રાજ્યોમાં 116 જિલ્લાના ગામડાઓ સામાન્ય સેવા કેન્દ્રો અને કૃષિ કલ્યાણ કેન્દ્રો દ્વારા આ કાર્યક્રમમાં જોડાશે જેમાં કોવિડ-19 મહામારીના કારણે નિર્ધારિત કરવામાં આવેલા સામાજિક અંતરના માપદંડોનું ચુસ્ત પાલન કરવામાં આવશે.
125 દિવસ સુધી ચાલનારા આ અભિયાનને મિશન મોડ ધોરણે આગળ વધવારમાં આવશે, જેમાં એક તરફ વિસ્થાપિત શ્રમિકોને કામ પૂરું પાડવાની સાથે સાથે બીજી તરફ, દેશના ગ્રામીણ પ્રાંતોમાં ઇન્ફ્રાસ્ટ્રક્ચરનું નિર્માણ કરવા માટે અલગ અલગ પ્રકારના 25 જાહેર કાર્યો હાથ ધરવા માટે પ્રબળતાથી અને પૂરી એકાગ્રતા સાથે આ અભિયાનનો અમલ કરવામાં આવશે. આ અભિયાન અંતર્ગત રૂપિયા 50,000 કરોડના મૂલ્યોના કાર્યો હાથ ધરવામાં આવશે.
છ રાજ્યો એટલે કે બિહાર, ઉત્તરપ્રદેશ, મધ્યપ્રદેશ, રાજસ્થાન, ઝારખંડ અને ઓડિશામાં અન્ય રાજ્યોમાંથી વતન પરત આવેલા 25,000થી વધુ વિસ્થાપિત શ્રમિકો સાથે કુલ 116 જિલ્લાને આ અભિયાન માટે પસંદ કરવામાં આવ્યા છે જેમાં 27 મહત્વાકાંક્ષી જિલ્લાનો પણ સમાવેશ થાય છે. આ જિલ્લાઓમાં કુલ વિસ્થાપિત શ્રમિકોમાંથી લગભગ બે તૃત્યાંશ શ્રમિકોને આવરી લેવાશે તેવો અંદાજ છે.
આ અભિયાન ગ્રામીણ વિકાસ, પંચાયતી રાજ, માર્ગ પરિવહન અને ધોરીમાર્ગો, ખાણકામ, પીવાલાયક પાણી અને સફાઇ, પર્યાવરણ, રેલવે, પેટ્રોલિયમ અને કુદરતી વાયુઓ, નવી અને અક્ષય ઉર્જા, સરહદી માર્ગો, દૂરસંચાર અને કૃષિ એમ 12 અલગ અલગ મંત્રાલયો/ વિભાગો વચ્ચે સંકલિત પ્રયાસોથી આ અભિયાન આગળ ધપાવવામાં આવશે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ ગોપાલ કૃષ્ણ ગોખલેને તેમની જન્મજયંતી પર શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ મહાન ગોપાલ કૃષ્ણ ગોખલેને તેમની જન્મજયંતી પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"મહાન ગોપાલ કૃષ્ણ ગોખલેને તેમની જન્મજયંતી પર શ્રદ્ધાંજલિ. આપણા સ્વાતંત્ર્ય સંગ્રામમાં તેમનું યોગદાન અવિસ્મરણીય છે. લોકશાહી સિદ્ધાંતો અને સામાજિક સશક્તિકરણ પ્રત્યેની તેમની અતૂટ પ્રતિબદ્ધતા આપણને સતત પ્રેરિત કરે છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આયુર્વેદ પ્રવર્તક ડૉ. બાલાજી તાંબેના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ આયુર્વેદ ચિકિત્સક અને યોગના પ્રસ્તાવક ડૉ. બાલાજી તાંબેના અવસાન અંગે શોક વ્યક્ત કર્યો છે.
પ્રધાનમંત્રીએ એક ટ્વિટમાં જણાવ્યું હતું કે, "ડૉ. બાલાજી તાંબેને આયુર્વેદને વૈશ્વિક સ્તરે, ખાસ કરીને યુવાનોમાં લોકપ્રિય બનાવવા માટે તેમના અસંખ્ય પ્રયાસો માટે યાદ કરવામાં આવશે. તેમના કરુણાશીલ સ્વભાવ માટે તેમની પ્રશંસા કરવામાં આવી હતી. તેમના અવસાનથી દુ:ખ થયું. તેમના પરિવાર અને પ્રશંસકો માટે સંવેદના. ઓમ શાંતિ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
આણંદમાં સેના ભરતી મેળાનાં પ્રથમ દિવસે હજારો ઉમેદવારો ઉમટી પડ્યાં
મેળાનાં પ્રથમ દિવસે પસંદગી પ્રક્રિયામાં દમણ, ડાંગ, મહિસાગર અને સુરત જિલ્લાનાં ઉમેદવારોનું આગમન થયું
અમદાવાદ: 06 જુલાઈ, 2017
અત્યારે આણંદમાં વીવી નગરમાં સ્થિત શાસ્ત્રી મેદાનમાં સેના ભરતી મેળો ચાલી રહ્યો છે. આ મેળાની શરૂઆત 06 જુલાઈ, 2017ની વહેલી સવારે થઈ હતી અને 16 જુલાઈ, 2017 સુધી ચાલશે. ગુજરાતનાં 21 જિલ્લાઓમાંથી ઉમેદવારો આ મેળામાં પસંદગી પામવા માટે પરીક્ષાનાં વિવિધ તબક્કાઓમાંથી પસાર થશે.
આ મેળામાં સહભાગી થવા કુલ 71039 ઉમેદવારોએ ઓનલાઇન નોંધણી કરાવી છે, જે ગુજરાત રાજ્યમાં અત્યાર સુધી સેનામાં ભરતી માટે આયોજિત કોઈ પણ મેળામાં ઉમેદવારોની સૌથી વધુ સંખ્યા છે.
રિક્રૂટિંગનાં ડેપ્યુટી ડિરેક્ટર જનરલ બ્રિગેડિયર દિનેશ ચઢ્ઢાએ આજે સ્થળ પર મીડિયાનાં પ્રતિનિધિઓને સંબોધિત કર્યા હતાં. તેમણે કહ્યું હતું કે, “અમે પસંદગી પ્રક્રિયામાં 100 ટકા પારદર્શકતા હાંસલ કરવા ભાર મૂક્યો છે.” ડીડીજીએ ગુજરાતનાં યુવાનો વચ્ચે આ ભરતી મેળા વિશે માહિતી પહોંચાડવા સતત સાથસહકાર આપવા બદલ મીડિયાનાં પ્રતિનિધિઓનો આભાર પણ માન્યો હતો, જેનાં પગલે આ વખતે સૌથી વધુ સંખ્યામાં ઉમેદવારોએ પસંદગી પ્રક્રિયામાં ભાગ લીધો છે. અગાઉ ડિસેમ્બર, 2016માં હિમ્મતનગરમાં આયોજિત સેના ભરતી મેળામાં સૌથી વધુ ઉમેદવારોએ ભાગ લીધો હતો, જેનાં કરતાં પણ આ વખતે વધુ ઉમેદવારો સહભાગી થયાં છે.
તેમણે સેના ભરતી મેળાની ઉત્કૃષ્ટ ગોઠવણ અને આયોજન કરવા બદલ ડિરેક્ટર રિક્રૂટિંગ અમદાવાદ કર્નલ અવનીત કપૂરનાં પ્રયાસોની પ્રશંસા કરી હતી તથા સાથસહકાર આપવા બદલ જિલ્લા વહીવટીતંત્રનો આભાર માન્યો હતો.
AP/J.Khunt
(Visitor Counter : 89
સ્વાસ્થ્ય અને પરિવાર કલ્યાણ મંત્રાલય
#LargestVaccineDrive
વિશ્વની સૌથી મોટી કોવિડ-19 રસીકરણ કવાયતના પ્રારંભ સાથે ભારત માટે ઐતિહાસિક દિવસ અંકિત થયો
ભારતમાં કુલ કેસમાંથી સક્રિય કેસનું ભારણ ઘટીને માત્ર 2% રહ્યું
દેશ માટે આજે કોવિડ-19 મહામારી સામેની જંગમાં મહત્વપૂર્ણ અને ઐતિહાસિક દિવસ અંકિત થયો છે કારણ કે ભારતે આજથી વિશ્વની સૌથી મોટી કોવિડ-19 રસીકરણ કવાયતનો પ્રારંભ કર્યો છે. આદરણીય પ્રધાનમંત્રી શ્રી નરેન્દ્ર મોદીએ વીડિયો કોન્ફરન્સના માધ્યમથી આજે સવારે 10.30 કલાકે સમગ્ર દેશમાં રસીકરણ કવાયતનો પ્રારંભ કરાવ્યો છે.
ભારતમાં આજે કુલ સક્રિય કેસનું ભારણ પણ વધુ ઘટ્યું છે  જેથી કુલ નોંધાયેલા કેસમાંથી માત્ર 2% સક્રિય કેસ રહ્યાં છે. અગાઉ 29 જૂન 2021ના રોજ કુલ સક્રિય કેસની સંખ્યા 2,10,120 હતી.
કુલ સાજા થયેલા દર્દીઓની ટકાવારી પણ 96%ના મહત્વપૂર્ણ આંકથી વધીને 96.56% થઇ ગઇ છે.
આજે કુલ સક્રિય કેસની સંખ્યા 2,11,033 રહી છે જેમને હોમ આઇસોલેશન અથવા હોસ્પિટલોમાં દેખરેખ હેઠળ રાખવામાં આવ્યા છે. કુલ સાજા થયેલા દર્દીઓની સંખ્યા પણ 1 કરોડથી વધુ  છે.
સાજા થવાના દરમાં પ્રગતીપૂર્વક અને એકધારો વધારો નોંધાઇ રહ્યો છે. સાજા થયેલા દર્દીઓ અને સક્રિય કેસ વચ્ચેનો તફાવત પણ હાલમાં વધીને 99,68,682 થઇ ગયો છે.
દેશમાં સક્રિય કેસની સંખ્યામાં સતત ઘટાડો નોંધાઇ રહ્યો હોવાથી 25 રાજ્યો/કેન્દ્રશાસિત પ્રદેશોમાં કુલ સક્રિય કેસની સંખ્યા 5,000 કરતાં ઓછી રહી છે. આ રાજ્યો/કેન્દ્રશાસિત પ્રદેશોમાં સક્રિય કેસનું ભારણ કુલ સક્રિય કેસમાંથી માત્ર 15% છે.
વિવિધ રાજ્યો અને કેન્દ્રશાસિત પ્રદેશોમાં સક્રિય કેસની વિગતો નીચે પ્રમાણે છે.
નવા સાજા થયેલા કેસમાંથી 81.94% દર્દીઓ 10 રાજ્યો/કેન્દ્રશાસિત પ્રદેશોમાંથી છે.
કેરળમાં એક દિવસમાં સૌથી વધુ 4,603 નવા કેસ સાજા થયા છે. આ ઉપરાંત, છેલ્લા 24 કલાકમાં સૌથી નવા સાજા થયેલા કેસ મામલે મહારાષ્ટ્ર અને છત્તીસગઢ અગ્રેસર છે જ્યાં અનુક્રમે 3,500 અને 1009 નવા કેસ સાજા થયેલા નોંધાયા છે.
નવા પુષ્ટિ થયેલા પોઝિટીવ કેસમાંથી 80.81% દર્દીઓ 8 રાજ્યો/કેન્દ્રશાસિત પ્રદેશોમાંથી છે.
કેરળમાં સતત સૌથી વધુ દૈનિક નવા કેસ નોંધાઇ રહ્યાં છે જ્યાં એક દિવસમાં વધુ 5,624 દર્દી સંક્રમિત થયા છે. ત્યારબાદ, મહારાષ્ટ્રમાં એક દિવસમાં વધુ 3,145 અને પશ્ચિમ બંગાળમાં નવા 708 દર્દી નોંધાયા છે.
છેલ્લા 24 કલાકમાં વધુ 175 દર્દીઓ મૃત્યુ પામ્યા છે.
નવા નોંધાયેલા મૃત્યુમાંથી 69.14% દર્દીઓ છ રાજ્યો/કેન્દ્રશાસિત પ્રદેશોમાંથી છે. મહારાષ્ટ્રમાં એક દિવસમાં સૌથી વધુ  મૃત્યુ નોંધાયા છે. કેરળ અને પશ્ચિમ બંગાળમાં એક દિવસમાં અનુક્રમે વધુ 23 અને 16 દર્દીના મૃત્યુ નોંધાયા છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
યુકેમાં મળી આવેલા નોવલ કોરોના વાયરસના નવા સ્વરૂપ સંબંધિત અપડેટ
દેશમાં નવા સ્વરૂપથી સંક્રમિતોની કુલ સંખ્યા વધીને 38 થઇ
યુકેમાં મળી આવેલા કોરોના વાયરસના નવા વેરિઅન્ટ જીનોમના કારણે દેશમાં અત્યાર સુધીમાં કુલ 38 વ્યક્તિ પોઝિટીવ હોવાનું તેમના નમૂનાના પરીક્ષણમાં બહાર આવ્યું છે.
બેંગલુરુ સ્થિતિ NIMHANSમાં 10, હૈદરાબાદ સ્થિત CCMBમાં 3, પૂણે સ્થિ NIVમાં 5, દિલ્હી સ્થિત IGIBમાં 11, નવી દિલ્હી સ્થિત NCDCમાં 8 અને કોલકાતા સ્થિત NCBGમાં 1 નમૂનામાં વાયરસનું નવું સ્વરૂપ મળ્યું છે.
બેંગલુરુ સ્થિત NCBS, InSTEM, હૈદરાબાદ સ્થિત CDFD, ભૂવનેશ્વર સ્થિત ILS અને પૂણે સ્થિત NCCSમાં આજદિન સુધીમાં યુકેના મ્યૂટન્ટ વાયરસ મળ્યા નથી.
|
|
અનુક્રમ
|
|
સંસ્થા/ લેબોરેટરી
|
|
કોની નીચે કામ કરે છે
|
|
નવા કોવિડ વાયરસથી સંક્રમિત મળી આવેલા દર્દીઓની સંખ્યા
|
|
1
|
|
નવી દિલ્હી સ્થિત NCDC
|
|
MoHFW
|
|
8
|
|
2
|
|
નવી દિલ્હી સ્થિત IGIB
|
|
CSIR
|
|
11
|
|
3
|
|
NCBG કલ્યાણી 
|
|
DBT
|
|
1
|
|
4
|
|
પૂણે સ્થિત NIV
|
|
ICMR
|
|
5
|
|
5
|
|
હૈદરાબાદ સ્થિત CCMB
|
|
CSIR
|
|
3
|
|
6
|
|
બેંગલુરુ સ્થિત NIMHANS
|
|
MoHFW
|
|
10
|
|
કુલ
|
|
38
આ તમામ પોઝિટીવ નમૂનાનું 10 INSACOG લેબોરેટરી  ખાતે જીનોમ શ્રૃંખલા માટે પરીક્ષણ કરવામાં આવી રહ્યું છે.
નવા વાયરસથી સંક્રમિત મળી આવેલા તમામ દર્દીઓને સંબંધિત રાજ્ય સરકારો દ્વારા નિયુક્ત કરવામાં આવેલી આરોગ્ય સંભાળ સુવિધાઓ ખાતે એક અલગ રૂમમાં આઇસોલેશનમાં રાખવામાં આવ્યા છે. તેમના નીકટવર્તી સંપર્કોને પણ ક્વૉરેન્ટાઇનમાં રાખવામાં આવ્યા છે. સહ-મુસાફરો, તેમના પારિવારિક સંપર્કો અને અન્ય લોકોનું પણ સઘન અને વ્યાપક સંપર્ક ટ્રેસિંગ હાથ ધરવામાં આવ્યું છે. અન્ય નમૂના માટે પણ જીનોમ શ્રૃંખલાનું કામ ચાલી રહ્યું છે.
સમગ્ર પરિસ્થિતિ કાળજીપૂર્વકની દેખરેખ હેઠળ છે અને ઉન્નત દેખરેખ, કન્ટેઇન્મેન્ટ, પરીક્ષણ અને INSACOG લેબોરેટરીઓને નમૂના રવાના કરવા અંગેની સલાહો નિયમિત ધોરણે રાજ્યોને આપવામાં આવી રહી છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ શ્રીલંકાના રાષ્ટ્રપતિ અને પ્રધાનમંત્રી સાથે ટેલિફોનીક સંવાદ કર્યો
શ્રીલંકાના માનનીય રાષ્ટ્રપતિ શ્રી ગોતાબાયા રાજપક્ષે અને શ્રીલંકાના માનનીય પ્રધાનમંત્રી શ્રી મહિન્દા રાજપક્ષે પ્રધાનમંત્રીના જન્મદિવસ નિમિત્તે હાર્દિક શુભેચ્છાઓ પાઠવવા માટે આજે વહેલી સવારે પ્રધાનમંત્રી શ્રી નરેન્દ્ર મોદીને ટેલીફોન કર્યો હતો.
શ્રીલંકાના બંને નેતાઓએ પડોશી દેશો વચ્ચેના સંબંધોને વધુ મજબૂત કરવાની દ્રઢ ઇચ્છા અને પ્રતિબદ્ધતા વ્યક્ત કરી હતી. તેઓએ કોવિડ રોગચાળા સામે ચાલી રહેલી સંયુક્ત લડત સહિતના દ્વિપક્ષીય સહકારની પ્રશંસા કરી હતી.
પ્રધાનમંત્રીએ હાર્દિક શુભેચ્છાઓ પાઠવવા બદલ બંને નેતાઓનો આભાર માન્યો અને જણાવ્યું કે તેઓ ભારતની નેબરહૂડ ફર્સ્ટ નીતિ અનુસાર બંને દેશો વચ્ચે સહકારને વધુ વિસ્તૃત કરવા તેમની સાથે કામ કરવા ઇચ્છે છે.
SD/GP/BT
સોશિયલ મીડિયા પર અમને ફોલો કરો:
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 183.82 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 14,704 થયું
સક્રિય કેસનું ભારણ હાલમાં 0.03% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 1,876 દર્દીઓ સાજા થયા, કુલ વધીને 4,24,87,410 દર્દીઓ સાજા થયા
છેલ્લા 24 કલાકમાં ભારતમાં 1,233 નવા કેસ નોંધાયા
દૈનિક પોઝિટિવીટી દર 0.20% પહોંચ્યો
સાપ્તાહિક પોઝિટિવીટી દર હાલમાં 0.25% છે
કુલ 78.85 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 6,24,022 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કેરળના સ્થાપના દિન નિમિત્તે કેરળના લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ કેરળના સ્થાપના દિન નિમિત્તે કેરળના લોકોને શુભેચ્છા પાઠવી છે.
પ્રધાનમંત્રીએ કહ્યું કે "કેરળ પીરાવી દિવસની કેરળના અદભુત લોકોને શુભેચ્છા, જેમણે હંમેશાં ભારતની વૃદ્ધિમાં કાયમી યોગદાન આપ્યું છે. કેરળના કુદરતી સૌન્દર્યએ વિશ્વભરના લોકોને આકર્ષિત કરીને, તેને સૌથી લોકપ્રિય સ્થળોમાં સ્થાન આપ્યું છે. કેરળની સતત પ્રગતિ થાય તેવી પ્રાર્થના કરું છું."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ સ્વતંત્રતા દિવસ પર રાષ્ટ્રને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સ્વતંત્રતા દિવસ પર રાષ્ટ્રને શુભેચ્છા પાઠવી હતી.
પ્રધાનમંત્રીએ કહ્યું હતું કે, “સ્વતંત્રતા દિવસના શુભ અવસર પર તમામ દેશવાસીઓને ખૂબ-ખૂબ અભિનંદન. જયહિન્દ. મારા સાથી દેશવાસીઓને સ્વતંત્રતા દિવસની શુભકામનાઓ, જયહિન્દ।“
(Visitor Counter : 40
વહાણવટા મંત્રાલય
ગુજરાતના કચ્છમાં ધોરડો ખાતે 21થી 23 જાન્યુઆરી 2021 દરમિયાન 'ચિંતન બેઠક' યોજાશે
પ્રધાનમંત્રીની 'આત્મનિર્ભર ભારત'ની દૂરંદેશીતા પૂર્ણ કરવા માટે ભારતના સમુદ્ર ક્ષેત્ર સંબંધિત આગામી દાયકાની રૂપરેખાને અંતિમ રૂપ આપવા માટે ચિંતન બેઠક ખૂબ જ મહત્વપૂર્ણ પહેલ છે: શ્રી મનસુખ માંડવિયા
ગુજરાતમાં કચ્છના ધોરડો ખાતે કેન્દ્રીય બંદરો, શિપિંગ અને જળમાર્ગ રાજ્યમંત્રી  શ્રી મનસુખ માંડવિયાની અધ્યક્ષતામાં ત્રિ-દિવસીય 'ચિંતન બેઠક'નું આયોજન કરવામાં આવ્યું છે.
21થી 23 જાન્યુઆરી 2021 દરમિયાન યોજનારી આ બેઠકમાં ભારતના તમામ મુખ્ય બંદરોના ચેરપર્સન અને મંત્રલાયના વરિષ્ઠ અધિકારીઓ આવશે અને મેરિટાઇમ વિઝન -2030 માટે આગામી રૂપરેખાને અંતિમ રૂપ આપવા માટેની સઘન ચર્ચા પરિષદમાં ભાગ લેશે.
આ ચિંતન બેઠકમાં શહેરી પરિવહનના નવા માર્ગોનું અન્વેષણ, SAROD-બંદરોનો અસરકારક અમલ, આંતરરાષ્ટ્રીય લવાદ વગેરે સંબંધિત સત્રો સમાવી લેવામાં આવ્યા છે. તમામ મુખ્ય બંદરો દ્વારા સેટેલાઇટ પોર્ટ્સ ના વિકાસની ભાવિ યોજના અંગે પણ અહીં ચર્ચા કરવામાં આવશે. રો-રો અને રો-પેક્સ ફેરી તેમજ સી-પ્લેન સેવાઓ સમગ્ર રાષ્ટ્રમાં શરૂ કરવા માટે નવા રૂટ ખોલવા અંગે પણ ચર્ચા કરવામાં આવશે અને જથ્થામાં વધારો કરવા માટે તેમજ દરિયાકાંઠાના વિસ્તારોમાં માલની હેરફેરમાં વધારો કરવા માટેના માર્ગો અને રીતો પર ચર્ચા પણ આ ચિંતન બેઠકનો હિસ્સો રહેશે.
બંદરો, શિપિંગ અને જળમાર્ગો મંત્રી  શ્રી મનસુખ માંડવિયાએ જણાવ્યું હતું કે, આ ચિંતન બેઠકનું આયોજન કરવાનો મૂળ ઉદ્દેશ આપણા બંદરોની કામગીરી અને કાર્યદક્ષતામાં સુધારો કરવા માટે નવતર વિચારો બહાર લાવવાનો અને માલસામાનની હેરફેરમાં ઘટાડો કરવા, કનેક્ટિવિટી વધારવા અને ઇઝ ઓફ ડુઇંગ બિઝનેસ માટે આંતરરાષ્ટ્રીય આધારચિહ્નો અપનાવીને બંદરો પર વિશ્વસ્તરીય ઇન્ફ્રાસ્ટ્રક્ચર સુવિધાઓ ઉભી કરવા પર ધ્યાન આપવાનો છે. શ્રી મનસુખ માંડવિયાએ ઉમેર્યું હતું કે, ચિંતન બેઠક દરમિયાન સઘન ચર્ચાના સારરૂપે બહાર આવતા તમામ નવતર વિચારો પ્રધાનમંત્રી શ્રી નરેન્દ્ર મોદીના ચાવીરૂપ મંત્ર 'રીફોર્મ, પરફોર્મ અને ટ્રાન્સફોર્મ'  સાથે 'આત્મનિર્ભર ભારત'ની તેમની દૂરંદેશીતાને પૂર્ણ કરવા માટે મેરિટાઇમ વિઝન 2030ને અનુરૂપ રહેશે.
SD/GP/BT
(Visitor Counter : 180
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 171.35 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.14 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,71,35,61,420
|
|
બાકી ઉપલબ્ધ
|
|
12,14,64,136
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 171.35 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.14 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 9.28 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
9,28,42,915
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 9.28કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 95